laion/Wikipedia-Exotic huggingface dataset:
სანთელა

სანთელა (Melampyrum) — ერთწლოვან ბალახოვან მცენარეთა გვარი შავწამალასებრთა ოჯახისა. ნახევრად პარაზიტებია, მოპირისპირედ განლაგებული მწვანე ფოთოლი აქვთ. ყვავილები განლაგებულია მფარავი ფოთლების იღლიებში და შეკრებილია თავთავის მსგავს ყვავილედებად. ნაყოფი კოლოფია. ევროპაში, აზიასა და ჩრდილოეთ ამერიკაში გავრცელებულია 30-მდე სახეობა, მათგან საქართველოში იზრდება 4, მათ შორის ერთი (Melampyrum alboviana) საქართველოს ენდემია, მეორე (Melampyrum caucasicum) — კავკასიისა. უფრო გავრცელებულია ყანის სანთელა (Melampyrum arvense), რომელიც ზოგჯერ ნათესებშიც იზრდება სარეველად. ხინთიბიძე ლ., ქართული საბჭოთა ენციკლოპედია, ტ. 9, თბ., 1985. — გვ. 80.
ანანასი

ანანასი (Ananas) — ტროპიკული ბალახოვან მცენარეთა გვარი ბრომელიისებრთა ოჯახისა. 80 სმ-მდე სიგრძის ხორცოვანი, ფართოხაზური, კიდეეკლებიანი ფოთოლი და ოქროსფერ-ყვითელი, გირჩისებრი მოზრდილი ნაყოფედი აქვს. ტროპიკულ ამერიკაში ანანასის 5-6 სახეობა ხარობს. განსაკუთრებით ფართოდ არის გავრცელებული ნამდვილი ანანასი (Ananas comosus ანუ Ananas sativus). ანანასის კულტურული ჯიშების მომჟავო-ტკბილი არომატული ნაყოფედი 2-იდან 15 კგ-მდე იწონის, უთესლოა, შეიცავს (%-ებით): 86,1 წყალს, 4,5 ინვერსირებულ შაქარს, 6,9 საქაროზას, 0,41 აზოტოვან ნივთიერებას, 0,52 მჟავებს, 0,42 ნაცარს. იჭმევა ნედლიცა და დაკონსერვებულიც. მისგან აკეთებენ მურაბას, კანფეტს. ფილიპინის კუნძულებსა და ტაივანზე Ananas sativus-ის ფოთლებისაგან ამზადებენ სართავ ბოჭკოს. ქართული საბჭოთა ენციკლოპედია, ტ. 1, თბ., 1975. — გვ. 427.
კალაბოსო

კალაბოსო (ესპ. Villa de Todos los Santos de Calabozo) — ქალაქი ვენესუელაში, გუარიკოს შტატში. კოლონიურ პერიოდში ის კარაკასის პროვინციის დედაქალაქი იყო, ერთ დროს კი გუარიკოს შტატის. გარკვეულ პერიოდში იგი მირანდას შტატის ტეროტორიაზეც მდებარეობდა. ქალაქში განლაგებულია რომანულ-კათოლიკური კალაბოსოს არქისაეპისკოპოსო. კალაბოსო მდებარეობს ფართო ლიანოს (ვაკე) შუაგულში, მდინარე გუარიკოს მარცხენა ნაპირზე, ზღვის დონიდან 325 მეტრზე, კარაკასიდან 123 მილის დაშორებით. წვიმიან სეზონზე ვაკე ხშირად იტბორება. ქალაქის მიდამოებში მრავლადაა თერმული წყაროები. მოსახლეობა ძირითადად ჩაბმულია მსხვილფეხა რქოსანი საქონლის მოშენებაში. ქალაქი კარგად ნაგებია, ურთიერთგადამკვეთი ქუჩებითა და რამდენიმე ძველი, კოხტა ეკლესიით. მნიშვნელოვანია ქალაქის კომერციული როლი, რაც განპირობებულია მესაქონლეობის რეგიონის ცენტრალურ ნაწილში მდებარეობით. მიჩნეულია, რომ იგი თავდაპირველად ინდიელთა ქალაქი იყო, რომელიც მოგვიანებით, 1730 წელს კომპანია გიპუსკოანა დე კარაკასის (Compañía Guipuzcoana de Caracas) ერთ-ერთი სავაჭრო სადგური გახდა. ვენესუელის სხვა ქალაქების მსგავსად, XIX საუკუნის განმავლობაში კალაბოსოც ნელა იზრდებოდა. 1820 ესპანელთა ძალები აქ დაამარცხეს რევოლუციონერებმა სიმონ ბოლივარისა და ხოსე ანტონიო პაესის მეთაურობით. ვენესუელის ქალაქების სია კალაბოსო — კათოლიკური ენციკლოპედია
კარუპანო

კარუპანო (ესპ. Carúpano) — ქალაქი აღმოსავლეთ ვენესუელაში, სუკრეს შტატში. მდებარეობს კარიბის ზღვის სანაპიროზე, შტატის დედაქალაქ კუმანადან 120 კმ-ით აღმოსავლეთით. წარმოადგენს ბერმუდესის მუნიციპალიტეტის ცენტრს, რომლის მოსახლეობაც 2010 წლის მონაცემებით 173 877 ადამიანს შეადგენს. ვენესულის განმათავისუფლებელმა, სიმონ ბოლივარმა 1814 წელს სწორედ კარუპანოში გამოსცა დეკრეტი მონობის გაუქმების თაობაზე. XIX საუკუნის განმავლობაში კარუპანო იყო ევროპული მიგრაციის სამიზნე, ძირითადად სიცილიიდან და სარდინიიდან. 1962 წლის 4 მაისს, ქალაქი აიღეს რომულო ბეტანკურის მთავრობის წინააღმდეგ აჯანყებულმა სამხედრო ოფიცრებმა. კოლონიური პერიოდიდან მოყოლებული, ქალაქის მთავარი საექსპორტო პროდუქტებია კაკაო, ყავა, შაქარი, ბამბა, ხე-ტყე და სპირტიანი სასმელები. 1997 წელს მომხდარმა მიწისძვრამ ქალაქი სერიოზულად დააზიანა, ისევე როგორც მთლიანად შტატის უდიდესი ნაწილი. ვენესუელის ქალაქების სია http://www.carupanizate.com დაარქივებული 2018-08-06 საიტზე Wayback Machine. ↑ Gobernación Del Estado Sucre. დაარქივებულია ორიგინალიდან — 2007-09-20. ციტირების თარიღი: 2011-10-21. ↑ Primeros Resultados XIII Censo General de Población y Vivienda. დაარქივებულია ორიგინალიდან — 2007-08-25. ციტირების თარიღი: 2011-10-21. ↑ Carúpano - Venezuela Tuya ↑ El Observador Online. დაარქივებულია ორიგინალიდან — 2007-08-20. ციტირების თარიღი: 2011-10-21. ↑ Crónicas de Desastres - Terremoto de Cariaco, Venezuela (Pan American Health Organization (PAHO) / Organización Panamericana de la Salud (OPS), 1999, 57 p.). დაარქივებულია ორიგინალიდან — 2007-10-02. ციტირების თარიღი: 2011-10-21.
აბულეთის სამონასტრო კომპლექსი

აბულეთის სამონასტრო კომპლექსი მდებარეობს საქართველოში, მცხეთა-მთიანეთის მხარეში, მცხეთის მუნიციპალიტეტში, მის დასავლეთით 11 კმ–ში მდებარე სოფელ სათოვლის ჩრდილო-აღმოსავლეთით, აბულეთის ბორცვზე, მდინარე ხეკორძულას მარჯვენა შენაკადის, ე.წ. ზარიძეების წყლის სათავესთან, ადგილ ნაბაღრებში. კომპლექსის შემადგენლობაში შედის წმინდა გიორგის დიდი და მცირე ეკლესიები, სვეტი, ქვაყუთები, ორმოსამარხები, სათავსები და სხვადასხვა შენობათა ნაშთები. წმინდა გიორგის სახელობის ეკლესია თარიღდება XI საუკუნით. 1977-1981 წლებში ჩატარდა არქეოლოგიოური გათხრები, ბორცვის თხემზე და მის სამხრეთ-აღმოსავლეთ ფერდზე აღმოჩენილ იქნა 2 სათავსი, თორმეტი ქვაყუთი და ორი ორმოსამარხი. ისინი თარიღდება ძვ. წ. I ათასწლეულის პირველი ნახევრით, ადრინდელი, განვითარებული და გვიან ფეოდალური ხანით. აბულეთის სამონასტრო კომპლექსი მცხეთა–თბილისის ეპარქიის დაქვემდებარებაშია. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 306. სათოვლე, ქართული საბჭოთა ენციკლოპედია, ტ. 8, თბ., 1984. — გვ. 649.
კატია-ლა-მარი

კატია-ლა-მარი (ესპ. Catia La Mar) — საპორტო ქალაქი ჩრდილოეთ ვენესუელაში, კარიბის ზღვის სანაპიროზე, ვარგასის შტატში. სახელი ეწოდა ადგილობრივი ბელადის, კატიას პატივსაცემად. ქალაქის შემოსავლების ძირითად წყაროს ვაჭრობა, ტურიზმი და ტრანსპორტი წარმოადგენს. კატია-ლა-მარში მდებარეობს ვენესუელის საზღვაო აკადემია და საზღვაო წვრთნების ცენტრი, ასევე ვენესუელის ერთადერთი საზღვაო ვაჭრობის უმაღლესი სასწავლებელი — კარიბის საზღვაო უნივერსიტეტი. ქალაქის პორტი შტატის თევზჭერის 30 %-ს უზრუნველყოფს. 1999 წელს კატია-ლა-მარის მოსახლეობა 123 000 ადამიანს შეადგენდა. ვენესუელის ქალაქების სია Gobernación del Estado Vargas დაარქივებული 2008-04-30 საიტზე Wayback Machine.
მარიარა

მარიარა (ესპ. Mariara) — ქალაქი ვენესუელაში, კარაბობოს შტატში, დიეგო-იბარას მუნიციპალიტეტის ცენტრი. მდებარეობს კარიბის ზღვასა და ქალაქ ვალენსიას შორის. დაარსდა 1781 წლის 3 დეკემბერს, ეპისკოპოს მარიანო მარტის მიერ. მარიარას ტერიტორიაზე ვენესუელის დამოუკიდებლობისათვის ომის დროს (1811) რამდენიმე ბრძოლა მიმდინარეობდა. 2010 წლის მონაცემებით, ქალაქის მოსახლეობა შეადგენს 115 515 ადამიანს. ვენესუელის ქალაქების სია Página de la alcaldía de Diego Ibarra.[მკვდარი ბმული] ↑ Geschichte Mariaras (auf Spanisch)
კარორა

კარორა (Carora) — ქალაქი ვენესუელაში, ლარას შტატში. მდებარეობს ბარკისიმეტოდან 54 მილით სამხრეთ-დასავლეთით, მდინარე ტოკუიოს შენაკად მორერეს ნაპირზე. მისი ისტორიის განმავლობაში, ქალაქი ორჯერ დაარსდა, პირველად 1569 წელს ხუან დე ტეხოს მიერ, მაგრამ ადგილობრივ ინდიელთა მუდმივი თავდასხმების გამო იგი მიტოვებულ იქნა, სამი წლის შემდეგ, 1572 წელს კი ხელახლა დაარსდა ხუან დე სალამანკას მიერ. კოლონიურ პერიოდში კარორა ყვაოდა, მისი მოსახლეობა 10 000 ადამიანს აღწევდა. 1911 წლისთვის, მიმდებარე ტერიტორიებზე განვითარდა ცხენების, ვირების და მსხვილფეხა რქოსანი საქონლის მოშენება. ასევე აწარმოებდნენ ტყავის ნედლეულს, რეზინს და ტყის სხვადასხვა პროდუქტებს. 2005 წლისთვის, ეკონომიკური საქმიანობის მთავარ დარგად კვლავ მესაქონლეობა რჩება, მაგრამ ის ორიენტირებულია რძისა და რძის პროდუქტების წარმოებაზე. 1990-იანი წლებიდან მნიშვნელოვანი ხდება მევენახეობა-მეღვინეობა. 2005 წლის მონაცემებით ქალაქის მოსახლეობა შეადგენს 105 400 ადამიანს. ვენესუელის ქალაქების სია http://www.encarora.com/ დაარქივებული 2011-10-26 საიტზე Wayback Machine. Información General de Carora დაარქივებული 2008-05-11 საიტზე Wayback Machine. Hoteles de Carora Alcaldía de Torres დაარქივებული 2009-04-17 საიტზე Wayback Machine. Corporación de Turismo del Estado Lara დაარქივებული 2010-03-04 საიტზე Wayback Machine. Fundación para el Deporte del Estado Lara დაარქივებული 2007-02-06 საიტზე Wayback Machine. Hidrolara დაარქივებული 2007-04-15 საიტზე Wayback Machine. Policía de Lara დაარქივებული 2007-02-16 საიტზე Wayback Machine. Servicio Autónomo de Emergencia de Lara 171 დაარქივებული 2007-03-18 საიტზე Wayback Machine. Aeropuerto Internacional "Jacinto Lara" დაარქივებული 2009-05-10 საიტზე Wayback Machine. Información general sobre el Estado Lara დაარქივებული 2008-08-20 საიტზე Wayback Machine. Carora FM 100.5 stereo
გაბი ესპინო

გაბი ესპინო (დ. 15 ნოემბერი 1977, კარაკასი, ვენესუელა) — ვენესუელელი მოდელი და მსახიობი. 17 წლიდან პოპულარობით სარგებლობდა. მონაწილეობა აქვს მიღებული ფოტოკონკურსებსა და სარეკლამო რგოლებში. არის ცნობილი ბრენდების სახე. მარია გაბრიელა ესპინო რუხერო დაიბადა ვენესუელაში თხშვილიან ოჯახში. გაბი ყველაზე უფროსი იყო. მშობლები მალე გაიყარნენ და ახალი ოჯახები შექმნეს. გაბის ორი ძმა მამასთან დარჩა საცხოვრებლად, გაბრიელა და მისი და კი — დედასთან. ცხოველებისადმი განსაკუთრებული სიყვარულის გამო, გაბი თავდაპირველად გეგმავდა ვეტერინარი გამოსულიყო. მოგვიანებით გადაწყვიტა, ოდონტოლოგია შეესწავლა, მაგრამ აზრი შეიცვალა და საზოგადოებრივი ურთიერთობების შესწავლა დაიწყო, სანამ მსახიობობას გადაწყვეტდა. ერთხელაც ოჯახთან ერთად მაიამი გაემგზავრა, დასასვენებლად. იქ გაიგო, რომ ტელენოველაში „შეყვარებული“ მონაწილეობის მისაღებად კასტინგი იყო გამოცხადებული. გაბიმ კასტინგიც გაიარა და სერიოზულ კონტრაქტსაც გამოჰკრა ხელი. საბოლოოდ ყველაფერი კარგად გამოვიდა — ეს სხვა ქვეყანაში მუშაობის პირველი გამოცდილება იყო და სხვადასხვა ეროვნების მსახიობებთან მოუხდა მუშაობა. ლამაზი გარეგნობის წყალობით გაბის ხშირად იწვევენ ცნობილი ჟურნალების ფოტოსესიებზე, მშობლიურ ვენესუელა და ლათინური ამერიკის ბევრ ქვეყანაში ერთ-ერთ ყველაზე სექსუალურ ქალად მიიჩნევა. 2010, 2012 და 2013 წლებში დასახელდა როგორც 50 ყველაზე ლამაზი ადამიანი, 2013 წლის წვეულებაზე კი დასახელდა როგორც ყველაზე გემოვნებიანი ქალი. 2014 წელს იყო ტელემუნდოს დაჯილდოების წამყვანი, რომელსაც ჰქვია „შენ ხარ სამყარო“. 2009-2010 წლებში მან მონაწილეობა მიიღო ტელემუნდოს ყველა დროის ერთ-ერთ ყველაზე რეინტინგულ სერიალში „ანხელის საიდუმლო“. გადასაღებ მოედანზე მან მისი მომავალი მეუღლე გაიცნო. იმ პერიოდში გაბი ესპინო კრისტობალ ლანდერის ცოლი იყო მაგრამ 2009 წელს გადაღებებზე კავშირი გააბა მის პარტნიორთან. 2010 წლის დასაწყისში გაბი და ლანდერი გაიყარნენ. გავრცელებული ხმების თანახმად, ამის მიზეზი კანელა იყო, მაგრამ მათ ეს ამბავი სასტიკად უარყვეს და აღნიშნეს, რომ მხოლოდ მეგობრები იყვნენ. 2010 წლის ნოემბერში ესპინო და ლანდერი შერიგდნენ, მაგრამ 2011 წლის მარტში კვლავ გაიყარნენ, რამაც კიდევ ერთხელ დაადასტურა ჭორები ესპინოს კანელასთან ურთიერთობასთან დაკავშირებით. 2011 წლის სექტემბერში, ესპინომ და კანელამ სოციალურ ქსელ ტვიტერის საშუალებით მათი ურთიერთობა დაადასტურეს და განაცხადეს, რომ პირველ ბავშვს ელოდებიან. გაბი ესპინო და ხენკარლოს კანელა ტელემუნდოს ყველა დროის საუკეთესო წყვილად დასახელდა. Account in"IMDB-BG.NET Official "Más Sabe el Diablo" Website Official "El Rostro de Analía" Website დაარქივებული 2009-01-15 საიტზე Wayback Machine. Telemundo Website ↑ Gaby Espino Official Website.. დაარქივებულია ორიგინალიდან — 2009-05-06. ციტირების თარიღი: 2011-10-22. ↑ http://www.peopleenespanol.com/pespanol/articles/0,22490,1954241,00.html ↑ http://www.peopleenespanol.com/pespanol/articles/0,22490,2032105,00.html ↑ http://www.peopleenespanol.com/pespanol/articles/0,22490,2061849,00.html ↑ http://www.peopleenespanol.com/pespanol/articles/0,22490,2092516,00.html
ქართული

ტერმინი ქართული შეიძლება გამოხატავდეს საქართველოსა და ქართველებთან დაკავშირებულ ან მათთვის დამახასიათებელ სხვადასხვა ცნებებს, როგორებიცაა: ქართული ენა ქართული დამწერლობა ქართული მართლმადიდებელი ეკლესია ქართული ღვინო ქართული სამზარეულო ქართული ხალხური ცეკვები ქართული ცურვა ქართული ლიტერატურა ქართული თეატრი ქართული (უნიკოდის ჯგუფი) კატეგორია:საქართველო პორტალი:საქართველო
რეალ სოსიედადი (საფეხბურთო კლუბი)

„რეალ სოსიედადი“ (ესპ. Real Sociedad de Fútbol) — ესპანური საფეხბურთო კლუბი ქალაქ სან-სებასტიანიდან. დაარსდა 1909 წლის 7 სექტემბერს და იყო პრიმერა დივიზიონის ერთ-ერთი დამფუძნებელი კლუბი 1928 წელს. სამჯერ ითამაშა ევროპის მთავარ საფეხბურთო ტურნირში, 1981-82 წლების სეზონში „რეალ სოსიედადი“ პირველივე ეტაპიდან გამოეთიშა ასპარეზობას. მომდევნო სეზონში კი ნახევარფინალამდე გააღწია, სადაც გერმანულ „ჰამბურგთან“ დამარცხდა. ჩემპიონთა ლიგის 2003-04 წლების სეზონში კი მიაღწია მერვედფინალს. 2006-07 წლების სეზონში, ეროვნულ ჩემპიონატში, სოსიედადმა დაიკავა მე-19 ადგილი და სეგუნდა დივიზიონში დაქვეითდა, სადაც მომდევნო 3 სეზონის მანძილზე თამაშობდა. 2009-10 წლების სეზონში კლუბმა მოიგო სეგუნდა დივიზიონი და დაუბრუნდა პრიმერა დივიზიონს. 2011-12 წლების სეზონში, „რეალ სოსიედადმა“ დაიკავა მე-12 ადგილი, 2012-13 წლების სეზონში გავიდა მე-4 ადგილზე ჩემპიონატში და 2013-14 წლის სეზონში, ჩემპიონთა ლიგის პლეი-ოფში ითამაშა. ამ წარმატებული სეზონის შემდეგ „სოსიედადის“ მთავარმა მწვრთნელმა, ფილიპ მონტანიემ კლუბი დატოვა და ფრანგულ „რენში“ წავიდა სამუშაოდ. პრიმერა დივიზიონი ჩემპიონი (2): 1980/81, 1981/82 ესპანეთის თასი გამარჯვებული (2): 1909. 1986/97 ესპანეთის სუპერთასი გამარჯვებული (1): 1982 სეგუნდა დივიზიონი ჩემპიონი (3): 1948/49, 1966/67, 2009/10 შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ. ოფიციალური საიტი რეალ სოსიედადი Twitter-ზე კლუბის პროფილი Soccerway-ზე კლუბის პროფილი Transfermarket-ზე ↑ http://int.soccerway.com/teams/spain/real-sociedad-de-futbol/2028/
კარაკასის მიწისძვრა (1812)

კარაკასის 1812 წლის მიწისძვრა — ძლიერი მიწისძვრა, რომელიც მოხდა 1812 წლის 26 მარტს, დიდი ხუთშაბათის დღეს. სიმძლავრე რიხტერის სიმძლავრის შკალით განისაზღვრებოდა 7.7 – 8.0 სიდიდით. მიწისძვრის შედეგად დაიღუპა 10.000/20.000 ადამიანი. კარაკასის მიწისძვრამ იმსხვერპლა ვენესუელის ქალაქები: კარაკასი, ბარკისიმეტო, მერიდა, ელ-ტოკუიო და სან-ფელიპე-დელ-რეი. განსაკუთრებით დაზარალდა კარაკასი. თანამედროვე აღწერით, კარაკასის მიწისძვრა შედგებოდა ორი სეისმური ტალღისაგან, რომელიც ფიქსირდებოდა 30 წუთის ფარგლებში. პირველი საერთაშორისო დახმარება ვენესუელას აღმოუჩინა ამერიკის შეერთებულმა შტატებმა. კარაკასის მიწისძვრა (1967) კარაკასის 1812 წლის მიწისძვრა დაარქივებული 2010-05-15 საიტზე Wayback Machine. ↑ El terremoto de 1812, Efemeridesvenezolanas.com. დაარქივებულია ორიგინალიდან — 2011-11-04. ციტირების თარიღი: 2011-10-22. ↑ Von Humboldt, Alexander. „14“, Le voyage aux régions equinoxiales du Nouveau Continent, fait en 1799-1804.
კარაკასის მიწისძვრა

კარაკასის მიწისძვრის სახელით ცნობილია შემდეგი მიწისძვრები: კარაკასის 1812 წლის მიწისძვრა კარაკასის 1967 წლის მიწისძვრა
ვენესუელის ეროვნული პარკების სია

ეროვნული პარკები ვენესუელაში დაცული ტერიტორიებია, რომლებიც საკმაოდ დიდ ფართობზეა გაშლილი. 2007 წლის მონაცემებით, ქვეყანაში არსებობს 43 ეროვნული პარკი, რომლებიც ვენესუელის ტერიტორიის 21.76%-ს მოიცავს. [წყარო არ არის მითითებული 830 დღე] ვენესუელის თითოეულ შტატს გააჩნია ერთი ან მეტი ეროვნული პარკი. 5 ეროვნული პარკი — ლარა, ამასონასი. 4 ეროვნული პარკი — ფალკონი, მერიდა, მირანდა, პორტუგესა და ტაჩირა. 3 ეროვნული პარკი — აპურე, სუკრე და ტრუხილიო. 2 ეროვნული პარკი — ბარინასი, ბოლივარი, კარაბობო, ფედერალური ოლქი, გუარიკო, ნუევა-ესპარტა, იარაკუი და სულია. 1 ეროვნული პარკი — ანსოატეგი, არაგუა, კოხედესი, დელტა-ამაკურო, ფედერალური სამფლობელოები, მონაგასი და ვარგასი. 18 ეროვნული პარკის ფართობი სათითაოდ 1 000 კმ²-ს აღემატება, 15-ის ― 2000 კმ²-ს, 5-ის ― 5000 კმ²-ს და 3-ის ― 10 000 კმ²-ს. უდიდესი ეროვნული პარკებია: კაურა (75 340 კმ²), პარიმა-ტაპირაპეკო (39 000 კმ²) და კანაიმა (30,000 კმ²) ეროვნული პარკების სიები ვიკისაწყობში არის გვერდი თემაზე: ვენესუელის ეროვნული პარკების სია Instituto Nacional de Parques de Venezuela (ესპანური) BIOPARQUES (ესპანური) Ministerio del Poder Popular para el Ambiente დაარქივებული 2007-05-01 საიტზე Wayback Machine. (Ministry of Environment) (ესპანური) National Parks in Venezuela
აპურეს შტატი

აპურე (ესპ. Estado Apure) — ვენესუელის 23 შტატიდან სიდიდით მესამე. შტატის დედაქალაქია სან-ფერნანდო-დე-აპურე. ფართობი 76,500 კმ²-ია, მოსახლეობა შეადგენს 473,900 ადამიანს (2007 წლის აღწერით), ხოლო სიმჭიდროვე – 6,19 ად/კმ². ამ ველური მიწის დაპყრობა XVII საუკუნის შუაში დაიწყო, როდესაც ის დასახლებული იყო ინდიელთა მრავალი ტომით, მაგალითად მშვიდობიანი არავაკებითა და სახიფათო კარიბებით.თანამედროვე განაშენიანება მხოლოდ XVIII საუკუნის ადრეულ წლებში დაიწყო, რასაც ძირითადად წარმართავდა მესაქონლეობის ფერმები, რომლებსაც სხვა ტერიტორიებზე (ძირითადად სან-კარლოსში, ასტურიასა და სხვა ქალაქებში) უკვე გადაჭედილი ფერმების მესაკუთრეები აარსებდნენ. მათ შორის ყველაზე ცნობილები იყვნენ ხოსე-იგნასიო პუმარი და ჯოსეფ ბლანკო ი სალასარი სხვა ანდალუსიელ ფრანცისკანელ მისიონერებთან და მიწის მესაკუთრეებთან ერთად, რომლებმაც ადგილობრივები „მშვიდობითა“ თუ მახვილით განდევნეს ან ქრისტიანობა მიაღებინეს. კოლონიურ პერიოდში, აპურე მერიდა-დელ-ესპირიტუ-სანტო-დე-ლა-გრიტას პროვინციის შემადგენლობაში შედიოდა. როდესაც ის მარაკაიბოს მიუერთა, მას მარაკაიბოს პროვინცია ეწოდა. 1856 წლეს კი მას შტატის სტატუსი მიეცა. 1864 წლიდან, მას შემდეგ რაც ვენესუელის ტერიტორია მოწყობილ იქნა როგორც ვენესუელის შეერთებული შტატები (ესპ. los Estados Unidos de Venezuela), აპურე დამოუკიდებელი შტატია. 1881 წელს ის გაიანასთან ერთად ბოლივარის შტატის შემადგენლობაში შევიდა, მაგრამ 1899 წელს კვლავ დაუბრუნდა დამოუკიდებელი შტატის კატეგორია. აპურეს შტატი მდებარეობს ვენესუელის სამხრეთით, ჩ.გ. 06º03’45’’ და 08º04’22’’-ზე და დასავლეთ გრძედის 66º21’45’’ და 72º22’30’’-ზე. აპურეს ჩრდილოეთიდან ესაზღვრება ტაჩირას, ბარინასის, და გუარიკოს, აღმოსავლეთით და სამხრეთაღმოსავლეთით ბოლივარის და ამასონასის შტატები, ხოლო სამხრეთით და დასავლეთით კოლუმბია. აპურეს შტატი მოიცავს 7 მუნიციპალიტეტს, ესენია: ვენესუელის შტატები შტატის ოფიციალური საიტი დაარქივებული 2017-10-02 საიტზე Wayback Machine. ვიკისაწყობში არის გვერდი თემაზე: აპურეს შტატი ↑ 1.0 1.1 1.2 1.3 1.4 1.5 1.6 OpenStreetMap — 2004. <a href="https://wikidata.org/wiki/Track:Q936"></a>
IPhone (მოდელი)

iPhone (აგრეთვე ცნობილი როგორც ორიგინალი iPhone, iPhone 2G) — კომპანია Apple-ის სმარტფონების ხაზის, iPhone-ის პირველი თაობის მოდელი. თვეების განმავლობაში გავრცელებული ხმებისა და ჭორების შემდეგ ის წარმოადგინა Apple-ის იმდროინდელმა აღმასრულებელმა დირექტორმა, სტივ ჯობსმა 2007 წლის 9 იანვარს. ამერიკაში iPhone გამოვიდა იმავე წლის 29 ივნისს. ხაზის შემდეგი მოდელი იყო iPhone 3G, რომელიც 2008 წელს გამოუშვეს. ორიგინალი iPhone აღარ იღებს განახლებებს Apple–ისგან, მისი უკანასკნელი ოპერაციული სისტემაა iOS 3.1.3. ↑ Dolan, Brian. Timeline of Apple "iPhone" Rumors (1999–Present). დაარქივებულია ორიგინალიდან — 2008-04-15. ციტირების თარიღი: 2008-02-17. ↑ Honan, Mathew (January 9, 2007). „Apple unveils iPhone“. Macworld. დაარქივებულია ორიგინალიდან — აპრილი 15, 2008. ციტირების თარიღი: April 6, 2008.
ტეილორ იორკი

ტეილორ ბენჟამინ იორკი — ამერიკელი როკ გიტარისტი და ამერიკულ როკ ჯგუფ Paramore-ს მთავარი და რიტმ გიტარისტი. ტეილორ იორკი დაიბადა 1989 წლის 17 დეკემბერს ნეშვილში,ტენესში.იგი იყო რიტმ გიტარისტი ბენდში Paramore, მაგრამ ძმები ზაკ და ჯოშ ფაროების ბენდიდან წასვლის შემდეგ მთავარი გიტარისტი გახდა.მას ჰყავს ძმა ჯასტინ იორკი, რომელიც ჯგუფ Cecil Adora-ს წევრია.ტაილორის მამაა პიტერ იორკი, რომელიც ასევე გიტარისტი იყო.სწორედ მან ასწავლა ორივე შვილს ჯასტინს და ტეილორს ამ ინსტრუმეტზე დაკვრა.ტეილორ იორკი იყო ძმებ ფაროებთან ერთად ბენდში,სანამ ძმები ჰეილი იუილიამს შეხვდებოდნენ.ტეილორმა შეიტანა წვლილი სიმღერა Conspirancy-ს დაწერაში რომელიც შევიდა Paramore-ს პირველ სადებიუტო ალბამში All We Know is Falling,თუმცა ამ დროს ტეილორი არ იყო ბენდში.2007-2009 წლებში ტურის მეგზურობას უწევდა ბენდს.2009 წელს კი ბენდის ოფიციალური წევრი გახდა. Paramore - ოფიციალური საიტი
ჯესიკა ჩესტეინი

ჯესიკა ჩესტეინი (ინგლ. Jessica Chastain; დ. 24 მარტი, 1977, საკრამენტო) — ამერიკელი მსახიობი. არის ჯულიარდის სკოლის კურსდამთავრებული. ჩესტეინი სატელევიზიო ფილმებსა და სერიალებში თამაშობს 2004 წლიდან, კინოში მისი დებიუტი კი შედგა 2008 წელს ფილმით „ჯოლინი“, სადაც მთავარი გმირის როლი შეასრულა. მან აღიარება მოიპოვა 2011 წელს, როდესაც კინოეკრანებზე გამოვიდა ერთდროულად შვიდი ფილმი მისი მონაწილეობით, მათ შორის „ცხოვრების ხე“, „ვალი“, „უაილდის სალომე“, „თავი შეაფარე“, „ტეხასის სასიკვდილო ველები“, „კორიოლანუსი“ და „მოსამსახურე“. ამ უკანასკნელში შესრულებული როლისთვის მან დაიმსახურა ნომინაცია ოსკარზე საუკეთესო მეორეხარისხოვანი როლისთვის. 2012 წელს სამხედრო ფილმმა, „მთავარი სამიზნე“, ჩესტეინს კიდევ ერთი ოსკარის ნომინაცია მოუტანა. ვიკისაწყობში არის გვერდი თემაზე: ჯესიკა ჩესტეინი ჯესიკა ჩესტეინი კინოფილმების ინტერნეტ-მონაცემთა ბაზაში ↑ „Monitor“. Entertainment Weekly (1252): 30. March 29, 2013.CS1-ის მხარდაჭერა: თარიღი და წელი (link)
ანანია

ანანია — XV საუკუნის ქართველი მხატვარი, მინიატიურისტი. ცხოვრობდა სამცხის ათაბაგის კარზე, შემონახულია მისი ორი მინიატიურა, რომლებიც ჩაკრულია კალიგრაფ შავ-ზაქარიას მიერ XI საუკუნის გადაწერილ სახარებაში (A-845). მინიატიურებზე გამოსახულია მათე და მარკოზ მახარებლების მჯდომარე ფიგურები. ანანიას ნახატისათვის დამახასიათებელია რამდენადმე წაგრძელებული პროპორციები. ქსე, ტ. 1, გვ. 427, თბ., 1975
ერეკლე გამყრელიძე

ერეკლე გამყრელიძე (დ. 8 მაისი, 1933, თბილისი, საქართველო) — ქართველი გეოლოგი. გეოლოგიურ-მინერალოგიურ მეცნიერებათა დოქტორი (1974), პროფესორი (1984). საქართველოს მეცნიერებათა აკადემიის წევრ-კორესპონდენტი (1983), საქართველოს მეცნიერებათა აკადემიის აკადემიკოსი (1984). ქართველი პოლიტიკოსის დავით გამყრელიძის მამა. ერეკლე გამყრელიძე ცნობილი ქართველი გეოლოგის პეტრე გამყრელიძის შვილია. 1958 წლიდან მუშაობს ჯანელიძის გეოლოგიის ინსტიტუტში, 1988 წლიდან საქართველოს მეცნიერებათა ეროვნული აკადემიის დედამიწის შემსწავლელ მეცნიერებათა განყოფილების აკადემიკოს-მდივანი, ალექსანდრე ჯანელიძის გეოლოგიის ინსტიტუტის ტექტონიკის, რეგიონული გეოლოგიისა და სეისმოტექტონიკის განყოფილების ხელმძღვანელი. 1974 წელს დაიცვა სადოქტორო დისერტაცია თემაზე: „ტექტონიკური სტრუქტურების ფორმირების მექანიზმი და ტექტოგენეზის ზოგიერთი ზოგადი პრობლემა“. 1961-1966 წლებში — საქართველოს მეცნიერებათა აკადემიის გეოლოგიური ინსტიტუტის უმცროსი მეცნიერ თანამშრომელი; 1966-1975 წლებში — საქართველოს მეცნიერებათა აკადემიის გეოლოგიური ინსტიტუტის უფროსი მეცნიერ თანამშრომელი; 1975 წლიდან — დღემდე ალექსანდრე ჯანელიძის გეოლოგიის ინსტიტუტის — ტექტონიკის, რეგიონული გეოლოგიისა და სეისმოტექტონიკის განყოფილების ხელმძღვანელი. ერეკლე გამყრელიძის ძირითადი შრომები შეეხება რეგიონულ გეოლოგიასა და გეოტექტონიკას, დეტალურ და რეგიონულ სტრუქტურულ ანალიზს, პლანეტარული ნაპრალოვნების კვლევას, ტექტონიკური სტრუქტურების წარმოშობის მექანიზმს, შარიაჟების მორფოლოგიურ-კინემატიკურ თავისებურებებსა და მათ გენეზისს, ხმელთაშუა ზღვის მოძრავი სარტყლის გეოდინამიკურ ევოლუციასა და სეისმოტექტონიკას, ლითოსფეროსა და დედამიწის ქერქის ჰორიზონტალურ ტექტონიკურ განშრევებასა და ტექტოგენეზისის ზოგად პრობლემებს. არის საერთაშორისო ტექტონიკური რუკების კომისიის წევრი. საქართველოს ეროვნული პრემიის (2018), ალექსანდრე ჯანელიძისა (1986) და ალექსანდრე თვალჭრელიძის (2008) სახელობის პრემიების ლაურეატი. მინიჭებული აქვს სრულიად საქართველოს კათოლიკოს-პატრიარქის სიგელი. დაჯილდოებულია ღირსების ორდენით (1998). ენციკლოპედია „თბილისი“, თბ., 2002, ISBN 99928-20-32-2. ენციკლოპედია „საქართველო“, ტ. 1, თბ., 1997. — გვ. 546. ერეკლე გამყრელიძე — საქართველოს ბიოგრაფიული ლექსიკონი
Colgate-Palmolive

კოლგეიტ-პალმოლივი (ინგლ. Colgate-Palmolive) — ამერიკული ტრანსნაციონალური დივერსიფიკაციული კორპორაცია, რომელიც ამზადებს საოჯახო ჯანმრთელობისათვის სასარგებლო პროდუქციას: საპონს, დეტერგენტებს და პირის ღრუსათვის განკუთვნილ საშუალებებს. ფართოდ არის ცნობილი ამ კომპანიის კბილის პასტა და კბილის ჯაგრისი. კომპანია დაკავებულია ასევე ვეტერინარული პროდუქციის წარმოებით. კომპანიის ოფისები განლაგებულია პარკ-ავენიუში, მანჰეტენის ცენტრში (ნიუ-იორკი, აშშ). 1806 წელს უილიამ კოლგეიტმა დააარსა კომპანია სახელწოდებით William Colgate & Company. მომდევნო წლებში კომპანიამ არაერთხელ შეიცვალა სახელწოდება. 1833 წელს უილიამ კოლგეიტმა გადაიტანა გულის შეტევა, რის შემდეგ კომპანიამ გარკვეული დროით შეწყვიტა პროდუქციის წარმოება. 1840-იან წლებში კომპანიამ დაიწყო ასაწონი საპნის გაყიდვა. 1857 წელს უილიამ კოლგეიტი გარდაიცვალა, რის შემდეგ კომპანია გარდაიქმნა „Colgate & Company“-ად. კომპანია ჩაიბარა უილიამ კოლგეიტის შვილმა — სამუელ კოლგეიტმა, რომელსაც არ სურდა ბიზნესის გაგრძელება. 1872 წელს კომპანიამ წარადგინა არომატული საპონი. 1873 წელს პირველად წარადგინა კბილის პასტა. 1896 წელს „Colgate-ი“ დაიქირავა მარტინ იტნერმა, რომლის ხელმძღვანელობით ჩამოყალიბდა პირველი გამოყენებითი კვლევითი ლაბორატორიები. 1908 წელს მასიურად დაიწყო კბილის პასტის წარმოება. 1953 წლიდან ატარებს სახელწოდებას Colgate-Palmolive Company. ოფიციალური საიტი Colgate Women's Games ↑ 1.0 1.1 1.2 Colgate-Palmolive Company 2015 Annual Report Form (10-K) (XBRL). United States Securities and Exchange Commission (February 5, 2016). ↑ „#37 Home Depot“. Forbes. 17 მაისი, 2015. შეამოწმეთ თარიღის პარამეტრი |date=-ში (დახმარება) ↑ edited by Maxine N. Lurie, Marc Mappen (2004). „Encyclopedia of New Jersey“. Rutgers University. ციტირების თარიღი: January 3, 2011.CS1-ის მხარდაჭერა: დამატებითი ტექსტი: ავტორების სია (link)